**PRILOG IV**

**TIP OPERACIJE 1.1.3. POTPORA RAZVOJU MALIH POLJOPRIVREDNIH GOSPODARSTAVA - II**

**POJAŠNJENJE KRITERIJA ODABIRA PROJEKATA**

**OSNOVNI KRITERIJI**

|  |  |  |  |
| --- | --- | --- | --- |
| **TO 1.1.3**  **M 6.3.1.** | | **Kriteriji odabira projekata namijenjeni razvoju malih poljoprivrednih gospodarstava** | |
| **KRITERIJ** | | | **Bodovi** |
| **1.** | **Ekonomska veličina korisnika** | | **max. 10** |
|  | 2.000 € – 3.999 € | | 10 |
| 4.000 € – 7.999 € | | 7 |
| **2.** | **Aktivnosti iz poslovnog plana imaju pozitivan utjecaj na okoliš (moraju se odnositi na obnovljive izvore i/ili uštedu energije)9** | | **10** |
| **3.** | **Indeks razvijenosti JLS – područja na kojem se projekt planira provoditi** | | **max. 10** |
|  | Ulaganja na području JLS koje pripada 3. ili 4. skupini | | 10 |
| Ulaganja na području JLS koje pripada 5. ili 6. skupini | | 9 |
| Ulaganja na području JLS koje pripada 7. skupini | | 8 |
| **4.** | **Aktivnosti iz poslovnog plana odnose se na:** | | **max. 10** |
| Ekološku/biodinamičku poljoprivrednu proizvodnju | | 10 |
| Integriranu poljoprivrednu proizvodnju | | 7 |
| Konvencionalna poljoprivredna proizvodnja | | 5 |
| **5.** | **Starost nositelja projekta je:** | | **max. 10** |
|  | osoba mlađa od 41 | | 10 |
| osoba starosti od 41-55 | | 9 |
| osoba starija od 55 | | 8 |
| **MAKSIMALNI BROJ BODOVA** | | | **50** |
| **PRAG PROLAZNOSTI** | | | **20** |

Tko ne ostvari prag prolaznosti (minimalno 20 bodova iz osnovnih kriterija) isključuje se iz daljnjeg postupka natječaja

**Kriterij odabira 1. „Ekonomska veličina poljoprivrednog gospodarstva“**

Da bi nositelj projekta ostvario bodove po navedenom kriteriju mora dostaviti **Potvrdu o ekonomskoj veličini poljoprivrednog gospodarstva**, izdane od Uprave za stručnu podršku razvoju poljoprivrede i ribarstva (savjetodavna služba) nakon objave Natječaja te potpisane od djelatnika Uprave za stručnu podršku razvoju poljoprivrede i ribarstva (savjetodavna služba).

* Nositelj će si dodijeliti odgovarajuće bodove sukladno ekonomskoj veličini.

**Kriterij odabira 2. „Aktivnosti iz poslovnog plana imaju pozitivan utjecaj na okoliš**

**(moraju se odnositi na obnovljive izvore i/ili uštedu energije)“**

Da bi korisnik ostvario bodove po navedenom kriteriju, aktivnosti prikazane u poslovnom

planu moraju se odnositi i na obnovljive izvore i/ili uštedu energije. Najmanje 10% a najviše

30% aktivnosti prikazanih u poslovnom planu moraju se odnositi na obnovljive izvore i/ili

uštedu energije kako bi se mogli dodijeliti bodovi prema navedenom kriteriju. Pod obnovljivim izvorima energije za ovaj natječaj podrazumijevaju se:

- kupnja i/ili ugradnja solarnih sustava isključivo na građevine (objekte) koje su namijenjene

poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja solarnih sustava za potrebe rada mehanizacije, strojeva i opreme koja je namijenjena poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Npr. solarni sustavi za električni pastir u stočarskoj proizvodnji, solarni sustavi za pumpu za navodnjavanje. Ukoliko je u poslovnom planu navedena aktivnost kupnje i/ili ugradnje samo solarnog sustava, vrijednost navedenog se uzima za izračun uvjeta

*„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.* Ukoliko su u poslovnom planu kao aktivnosti navedene kupnja električnog pastira i solarnog sustava za njegovo napajanje, kupnja pumpe za navodnjavanje i solarnog sustava za njezino pokretanje, vrijednost električnog pastira i solarnog sustava za njegovo napajanje kao i vrijednost pumpe za navodnjavanje i solarnog sustava za njezino pokretanje uzimaju se za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.*

- kupnja i/ili ugradnja dizalica topline isključivo za građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja sustava za grijanje na biomasu za potrebe grijanja građevina (objekata) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (npr. plastenici/staklenici, objekt za proizvodnju gljiva)

Pod uštedom energije za ovaj natječaj se podrazumijeva kupnja i po potrebi ugradnja isključivo nove poljoprivredne mehanizacije, strojeva i opreme u svrhu poljoprivredne proizvodnje i/ili isključivo nove opreme u svrhu prerade proizvoda iz Dodatka I Ugovora o funkcioniranju EU.

Kada je poslovnim planom predviđena aktivnost nabava nove poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU čija vrijednost je ispod 10%, a iznad 30% aktivnosti prikazanih u poslovnom planu, korisnik tada ne može ostvariti bodove po navedenom kriteriju odabira br. 2.

Ukoliko je u poslovnom planu naznačena kupnja više komada nove poljoprivredne mehanizacije, strojeva i opreme u svrhu poljoprivredne proizvodnje i/ili više komada nove opreme u svrhu prerade proizvoda iz Dodatka I Ugovora o funkcioniranju EU, za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“,* uzimaju se vrijednosti sve navedene poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju E

**Kriterij odabira 3. „Indeks razvijenosti JLS – područja na kojem se projekt planira provoditi**

Ukoliko je u poslovnom planu navedeno ulaganje u pokretnu opremu (nabava mehanizacije i opreme) bodovi se dodjeljuju prema onom JLS-u gdje će se oprema trajno nalaziti, odnosno prema sjedištu/prebivalištu nositelja projekta. Ukoliko nositelj projekta provodi ulaganje u nepokretnu opremu i/ili građenje i/ili restrukturiranje trajnog nasada, bodovi se dodjeljuju prema onom JLS-u u kojem se nalazi lokacija ulaganja. U slučaju da se ulaganje odvija u dva ili više JLS-a bodovi se dodjeljuju prema onom JLS-u gdje se nalazi najveći financijski udio u slučaju izgradnje/rekonstrukcije i opremanja.

Nositelj projekta će si dodijeliti odgovarajući broj bodova sukladno slijedećoj Odluci:

**Odluka o razvrstavanju jedinice lokalne i područne (regionalne) samouprave prema** **stupnju razvijenosti, NN 132/17**

Link: <https://narodnenovine.nn.hr/clanci/sluzbeni/full/2017_12_132_3022.html>

**Područje LAG-a Međimurski doli i bregi prema stupnju razvijenosti:**

* **3. i 4 skupina JLS**: Belica, Domašinec, Gornji Mihaljevec, Mala Subotica,

Podturen, Selnica, Sveti Martin na Muri, Štrigova

* **5. i 6. skupina JLS**: Mursko Središće, Nedelišće, Pribislavec, Strahoninec, Sveti

Juraj na Bregu

* **7. skupina JLS**: Šenkovec

**Kriterij odabira 4. „Aktivnosti iz poslovnog plana odnose se na:“**

* Da bi korisnik ostvario **10 bodova** po navedenom kriteriju, kod ulaganja u aktivnosti koje se odnose na ekološku poljoprivrednu proizvodnju da bi korisnik ostvario 10 bodova po navedenom kriteriju mora biti upisan u Upisnik subjekata u ekološkoj proizvodnji koji vodi Agencija za plaćanja u poljoprivredi, ribarstvu i ruralnom razvoju.
* Da bi korisnik ostvario **10 bodova** po navedenom kriteriju, kod ulaganja u aktivnosti koje se odnose na biodinamičku poljoprivrednu proizvodnju da bi korisnik ostvario 10 bodova po navedenom kriteriju mora biti upisan u Upisnik subjekata u ekološkoj proizvodnji koji vodi Agencija za plaćanja u poljoprivredi, ribarstvu i ruralnom razvoju i posjeduje Demeter certifikat.
* Da bi korisnik ostvario **7 bodova** po navedenom kriteriju, kod ulaganja u aktivnosti koje se odnose na integriranu poljoprivrednu proizvodnju da bi korisnik ostvario 7 bodova po navedenom kriteriju mora biti upisani u Upisnik proizvođača u integriranoj proizvodnji. Bodovi po navedenom kriteriju se mogu ostvariti dostavom Zapisnika o stručnoj kontroli koji provodi kontrolno tijelo ili dostavom Potvrde o sudjelovanju u integriranoj poljoprivrednoj proizvodnji.
* Korisnici koje nemaju navedene Potvrde svrstavaju se u konvencionalnu poljoprivredu i po tome kriteriju ostvaruju **5 bodova**.

**Kriterij odabira 5. „Starost nositelja projekta“**

* Da bi korisnik ostvario **10 bodova** po ovom kriteriju nositelj projekta mora biti osoba starija od 18 i mlađa od 40 godina (dan prije navršavanja 41 godine starosti) na dan podnošenja prijave projekta.
* Da bi korisnik ostvario **9 bodo**va po ovom kriteriju nositelj projekta mora biti osoba s navršenih 41 godinu i mlađa od 55 godina (dan prije navršavanja 56 godine starosti) na dan podnošenja prijave projekta.
* Da bi korisnik ostvario **8 bodova** po ovom kriteriju nositelj projekta mora biti osoba starija od 55 godina (dan navršavanja 56 godine starosti) na dan podnošenja prijave projekta.